Bernhard Karlgren med sin hustru Inna.
**Klas Bernhard Johannes Karlgren** (kinesisk navn: 高本漢 *Gāo Běnhàn*, født 15. oktober 1889 i Jönköping i Sverige, død 20. oktober 1978 i Stockholm) var en svensk sinolog og lingvist. 

Han var den første som på systematisk vis kartla kinesiske dialekter for å med moderne vitenskapelige metoder rekonstruere middelalderkinesisk uttale.

Liv og virke
------------

### Bakgrunn

Han var bror til professor Anton Karlgren og den framstående juristen Hjalmar Karlgren. 

Bernhard publiserte sin første vitenskapelige artikkel før han var 15 år, om en svensk dialekt i Småland. På skilen han gikk på i Jönköping studerte han kristendom, svensk, latin, gresk, tysk, engelsk, fransk, historie, geografi, matematikk, biologi, kjemi og fysikk. Slik hadde han før universitetsårene vært i kontakt med fem fremmede språk, selv om de mest vektlagte på latin og greske og de moderne språk var tilvalg med færre studietimer.

Årene 1907-09 studerte han ved Uppsala universitet, der han studerte russisk under Johan August Lundell, som hadde en sterk interesse for sammenlignende fonologi.

### Karriere

Påvirket av Lundell bestemte Karlgren seg for å prøve å tillempe den sammenlignende historiske fonologiens metoder på kinesisk, noe som ingen så langt hadde studert under denne synsvinkel. Ettersom det ikke fantes noen undervisning på kinesisk i Sverige den gang begav Karlgren seg til St. Petersburg der han studerte språket under A. I. Ivanov. Årene 1910-12 bodde Karlgren i Kina, der han studerte kinesisk og utarbeidet beskrivelser av 24 forskjellige kinesiske dialekter. 

Største delen av sin tid i landet tilbragte Karlgren i Taiyuan i provinsen Shanxi, hvorfra han observerte Xinhairevolusjonen i slutten av 1911. Urolighetene i Kina tvang ham til å vende tilbake til Europa. 

I januar 1912 ankom Karlgren London og fortsatte kort deretter til Paris, der han studerte under de kjente sinologene Édouard Chavannes og Paul Pelliot.

I 1915 tok han den Dr.Phil. og ble dosent i sinologi i Uppsala. I 1918 ble han første innehaver av professoratet i østasiatisk språkvitenskap og kultur ved Göteborgs högskola. Han ble senere professor i østasiatisk arkeologi og sjef for Östasiatiska samlingarna i Stockholm i 1939.

Han var den første som på systematisk vis kartla kinesiske dialekter for å med moderne vitenskapelige metoder rekonstruere middelalderkinesisk uttale. En viktig innsats gjorde han på lignende vis hva gjaldt gammelkinesisk. Han forsket også om kinesiske låneord i andre språk, japansk, koreansk og vietnamesisk. 

Blant hans mest innflytelserike verk er:

* *Études sur la phonologie chinoise*, 1915-1926.
* *Ordet och pennan i Mittens rike*, (1918; engelsk oversettelse 1923)
* *Analytic Dictionary of Chinese and Sino-Japanese*, 1923.
* *Från Kinas språkvärld*, föreläsningar vid Göteborgs högskola, Albert Bonniers förlag, 1946.
* *Grammata Serica Recensa*, 1957.

Karlgren ble i 1955 utnevnt til den tyske ordenen Pour le Mérite für Wissenschaften und Künste.

Referanser
----------

1. ↑   Autorités BnF, data.bnf.fr, besøkt 10. oktober 2015[Hentet fra Wikidata]
2. ↑   Karlgren, (Klas) Bernhard, oppført som (Klas) Bernhard Karlgren[Hentet fra Wikidata]
3. ↑   Brockhaus Enzyklopädie, Brockhaus Online-Enzyklopädie-id karlgren-bernhard[Hentet fra Wikidata]
4. ↑   KNAW Past Members, oppført som K.B.J. Karlgren, KNAW past member ID PE00001203, besøkt 9. oktober 2017[Hentet fra Wikidata]
5. ↑   Union List of Artist Names, ULAN 500320386, utgitt 1. april 2013, besøkt 21. mai 2021[Hentet fra Wikidata]
6. ↑   Honorary doctorates and prizes, www.universiteitleiden.nl[Hentet fra Wikidata]

Kilder
------

* Malmqvist, Göran (1995). *Bernhard Karlgren: ett forskarporträtt*. Stockholm: Norstedts. ISBN 9119550928.
* Bielenstein, Hans, Bernhard Karlgren (1889–1978) (1979) *Journal of the American Oriental Society*. 99. (3).

  


|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Brockhaus Enzyklopädie **·** Nationalencyklopedin **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** BPN **·** ULAN **·** NLA **·** NDL **·** NKC **·** BNE **·** CiNii **·** KulturNav **·** Munzinger (iba)
 |

Portal: Tyskland